CELEX: 62018TN0296
Language: et
Date: 2018-05-07 00:00:00
Title: Kohtuasi T-296/18: 7. mail 2018 esitatud hagi – Polskie Linie Lotnicze „LOT“ versus komisjon

201806150651955232018/C 231/582962018TC23120180702ET01ETINFO_JUDICIAL20180507454622Kohtuasi T-296/18: 7. mail 2018 esitatud hagi – Polskie Linie Lotnicze „LOT“versus komisjon
 ---documentbreak--- C2312018ET4520120180507ET00584524627. mail 2018 esitatud hagi – Polskie Linie Lotnicze „LOT“versus komisjon
   (Kohtuasi T-296/18)2018/C 231/58Kohtumenetluse keel: poola
      Pooled
   
   
      Hageja: Polskie Linie Lotnicze „LOT“ S.A. (Varssavi, Poola) (esindaja: advokaat M. Jeżewski)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tühistada Euroopa Komisjoni otsus;
         
      
            —
         
         
            mõista komisjonilt välja menetluskulud Üldkohtus.
         
      
      Väited ja peamised argumendid
   
   Hagi põhjenduseks esitab hageja seitse väidet.
   
            1.
         
         
            Komisjon rikkus aluslepingu sätteid osas, milles need puudutavad ning otseselt või kaudselt reguleerivad tingimusi nõusoleku saamiseks ettevõtete ühinemisel, eeskätt määruse nr 139/2004 artikli 6 lõike 1 punkti b, artikli 2 lõiget 1 ja artikli 2 lõiget 2, kuna komisjon jättis täielikult hindamata koondumise negatiivse mõju konkurentsile, sealhulgas andmata hinnangu koondumise mõju kohta O & D lähenemisviisi alusel tuvastatud asjakohastele turgudele. Koondumise analüüsimisel O & D lähenemisviisi alusel ilmneks siiski hulk kõnealusest koondumisest tingitud konkurentsimoonutusi.
         
      
            2.
         
         
            Komisjon analüüsis koondumise mõju võimalusele osutada lennureisijate veoteenuseid ning koondumisest mõjutatud lennujaamadele valesti ning sellega tegi koondumise hindamisel raske ja ilmse vea. Koondumise nõuetekohane analüütiline kontrollimine peaks viima järelduseni, et koondumise elluviimine mõjutab negatiivselt konkurentsi ning muu hulgas annab Lufthansale turgu valitseva seisundi teatud lennujaamades.
         
      
            3.
         
         
            Komisjon rikkus määrust nr 95/93, kuna teatud lennujaamades lennuaegade jagamisel rikkus ta neutraalsuse, läbipaistvuse ja diskrimineerimise keelu põhimõtet.
         
      
            4.
         
         
            Komisjon rikkus horisontaalsete ühinemiste hindamise suuniseid, kuna ta jättis kontrollimata, kas võimalik tõhususe eelis tehingu käigus neutraliseerib selle negatiivse mõju konkurentsile.
         
      
            5.
         
         
            Komisjon rikkus aluslepingute sätteid ja aluslepingute rakendamist puudutavaid norme, kuna ta pani Lufthansale kohustused, mis ei kõrvaldanud tehingust tingitud olulisi konkurentsimoonutusi.
         
      
            6.
         
         
            Komisjon rikkus aluslepingute sätteid, sealhulgas ELTL artikli 107 lõiget 1 ning aluslepingute rakendamist puudutavaid norme, kuna ta ei võtnud tehingust tingitud konkurentsimoonutusi siseturul arvesse seoses Air Berlinile antud riigiabiga.
         
      
            7.
         
         
            Komisjon rikkus ELTL artiklit 296, kuna ta ei põhjendanud oma otsust piisavalt.